ΓΡΑΠΤΗ ΕΡΩΤΗΣΗ E-0611/99

υποβολή: Carlos Pimenta (PPE) προς την Επιτροπή

(12 Μαρτίου 1999)

Θέμα: Κύρωση και εφαρμογή από την Ευρωπαïκή Κοινότητα της Σύμβασης Aarhus

Η Ευρωπαϊκή Κοινότητα υπέγραψε τη Σύμβαση σχετικά με την πρόσβαση στην πληροφορία, τη δημόσια συμμετοχή στη διαδικασία λήψεως αποφάσεων και πρόσβασης στη δικαιοσύνη και τα περιβαλλοντικά ζητήματα του Aarhus της Δανίας στις 25 Ιουνίου 1998, αφού προηγουμένως προέβη σε δήλωση αναφέροντας την πρόθεσή της να εφαρμοσθεί η σύμβαση στα δικά της θεσμικά όργανα.

1. Πότε σκοπεύει η Επιτροπή να διαβιβάσει τη Σύμβαση προς κύρωση στο Συμβούλιο και το Κοινοβούλιο;

2. Ποιές δηλώσεις σχετικά με την εφαρμογή της Σύμβασης στα κοινοτικά θεσμικά ιδρύματα, εάν υπάρχουν, πρόκειται να υποβληθούν κατά τη διαδικασία κύρωσης της Σύμβασης;

3. Ποιά είναι η πολιτική την οποία ασκεί η Επιτροπή προκειμένου να συμμορφωθεί η κοινοτική νομοθεσία με τις διατάξεις της εν λόγω Σύμβασης; Ποιά είναι τα συγκεκριμένα μέτρα και πότε πρόκειται να ληφθούν σε ό,τι αφορά την υφιστάμενη και μελλοντική νομοθεσία στον εν λόγω τομέα; Ποιό είναι το χρονοδιάγραμμα για την όλη διαδικασία;

4. Ειδικότερα, ποιά δεσμευτικά μέσα χρησιμοποιεί η Επιτροπή προκειμένου να υποχρεώσει τα θεσμικά όργανα να παράσχουν πρόσβαση στην πληροφόρηση και τη δημόσια συμμετοχή;

5. Ποιές προσπάθειες καταβάλλει η Επιτροπή προκειμένου να τεθεί σύντομα σε εφαρμογή η Σύμβαση;

Απάντηση της κας Bjerregaard εξ ονόματος της Επιτροπής

(3 Μαΐου 1999)

1. Σύμφωνα με την τρέχουσα πρακτική, η Επιτροπή θα υποβάλει πρόταση για την αναγκαία "συνοπτική πράξη" στο Συμβούλιο και στο Ευρωπαϊκό Κοινοβούλιο μόλις επιφερθούν οι αναγκαίες τροποποιήσεις στην κοινοτική νομοθεσία, ώστε να εξασφαλιστεί η ευθυγράμμισή της με τις διατάξεις της Συμβάσεως.

2. Είναι ακόμη νωρίς για αποφάσεις όσον αφορά τις τυχόν διακηρύξεις σχετικά με την εφαρμογή της Συμβάσεως στα κοινοτικά όργανα κατά την επικύρωση της Συμβάσεως.

3.-4. Η Επιτροπή προβαίνει, με εντατικούς ρυθμούς, σε αξιολόγηση της σχετικής κοινοτικής νομοθεσίας, προκειμένου να ληφθούν αποφάσεις για την σκοπιμότητα τροποποίησής της. Μέχρι στιγμής, εις ό,τι αφορά τις πληροφορίες στα κράτη μέλη, τελεί υπό αναθεώρηση η οδηγία 90/313/ΕΟΚ της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος(1). Επιπλέον, όσον αφορά την πρόσβαση των κοινοτικών οργάνων στις πληροφορίες, η Επιτροπή εργάζεται επί της εφαρμογής του άρθρου 255 της Συνθήκης ΕΚ (όπως τροποποιήθηκε από την Συνθήκη του μστερνταμ). Αναμένεται ότι θα υποβληθεί νομοθετική πρόταση μετά την θέση σε ισχύ της Συνθήκης του μστερνταμ. σον αφορά τη δημόσια συμμετοχή στην λήψη αποφάσεων σχετικών με το περιβάλλον, η Επιτροπή εξετάζει την κοινοτική νομοθεσία που ενδέχεται να επηρεάζεται και που ίσως χρειάζεται να τροποποιηθεί.

5. Χρειάζονται 16 επικυρώσεις για να τεθεί σε ισχύ η Σύμβαση. Η Επιτροπή αποδίδει μεγάλη σημασία στην επικύρωση της Συμβάσεως και εργάζεται εντατικά για την εκ μέρους της Κοινότητας επικύρωση το νωρίτερο δυνατόν. Ωστόσο, θα απαιτηθεί κάποιο χρονικό διάστημα, δεδομένου ότι η κοινοτική νομοθεσία πρέπει πρώτα να ευθυγραμμιστεί, στο μέτρο του δυνατού, με τις διατάξεις της Συμβάσεως, ώστε να εξασφαλιστεί νομική διαφάνεια και βεβαιότητα.

(1) ΕΕ L 158 της 23.6.1990.